उद्घोषण पेसामा मेरो आगमन संयोगले भएको हो ताप्लेजुङ सरोकार केन्द्र नामक संस्थामा आवद्ध भएँ । संस्थाको कार्यक्रहरु हुँदा प्राय कार्यक्रमहरु पूरुषहरुले नै सञ्चालन गर्नुहुन्थ्यो । पछि महिला सहभागितामा पनि जोड दिइयो । त्यसपछि उक्त संस्थाका कार्यक्रमहरुमा मलाई उद्घोषण गर्न आग्रह गरियो । सुरु सुरुमा केही अफ्टेरो पनि भयो । तर, कार्यक्रम सञ्चालन गर्दै जाँदा यस क्षेत्रमा रुची बढ्दै गयो । अन्ततः मेरो उद्घोषणलाई सबैले मन पराउन थालेपछि मलाई पनि यसै क्षेत्रमा लाग्ने हौसला जाग्यो ।
